**Π Ρ Ο Σ Κ Λ Η Σ Η**

Των Μετόχων της Μειοψηφίας της Ανώνυμης Εταιρείας με την επωνυμία

**«ΕΤΑΙΡΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ ΑΝΩΝΥΜΗ ΕΤΑΙΡΙΑ»**

**(Ε.ΥΔ.Α.Π. Α.Ε.)**

**Αρ. Γ.Ε.ΜΗ.** **121578960000**

Σε Ειδική Συνέλευση

Με Απόφαση που έλαβε σύμφωνα με το Νόμο και το Καταστατικό της Εταιρείας κατά την συνεδρίασή του της **9ης Μαΐου 2023**, το Διοικητικό Συμβούλιο της Ανώνυμης Εταιρείας με την επωνυμία «Εταιρία Υδρεύσεως και Αποχετεύσεως Πρωτευούσης Ανώνυμη Εταιρία (Ε.ΥΔ.Α.Π. Α.Ε.)», καλούνται οι Μέτοχοι της Μειοψηφίας της Εταιρείας σε Ειδική Συνέλευση την **9η Ιουνίου 2023, ημέρα Παρασκευή και ώρα 11.00 π.μ.**, η οποία θα συνεδριάσει εξ ολοκλήρου με συμμετοχή των Μετόχων από απόσταση μέσω τηλεδιάσκεψης και με χρήση ηλεκτρονικών μέσωνπρος συζήτηση και λήψη απόφασης για το παρακάτω μοναδικό θέμα της **Ημερήσιας Διάταξης**:

1. Εκλογή δύο (2) εκπροσώπων των Μετόχων της μειοψηφίας στο Διοικητικό Συμβούλιο της Ε.ΥΔ.Α.Π. Α.Ε., σύμφωνα με τα άρθρα 11 παρ. 2β και 36 του Καταστατικού.

Με σκοπό την προστασία των συμμετεχόντων στη Συνέλευση και τη διασφάλιση της συνέχειας των επιχειρησιακών λειτουργιών στους χώρους της έδρας της Εταιρείας, σύμφωνα με τη διάταξη του άρθρου 120 παρ. 3 του Ν. 4548/2018, η Ειδική Συνέλευση της 9ης Ιουνίου 2023 θα διεξαχθεί από απόσταση σε πραγματικό χρόνο με τηλεδιάσκεψη και με χρήση ηλεκτρονικών μέσων, υπό τους όρους του άρθρου 125 του Ν. 4548/2018 και τα ειδικότερα οριζόμενα στην παρούσα.

Επιπλέον, σύμφωνα με το άρθρο 28 παρ. 6 του Καταστατικού της Εταιρείας, παρέχεται στους Μετόχους η δυνατότητα να συμμετάσχουν από απόσταση μέσω επιστολικής ψήφου, στην ψηφοφορία επί του θέματος της Ειδικής Συνέλευσης της 9ης Ιουνίου 2023, η οποία θα διεξαχθεί πριν από την Ειδική Συνέλευση, υπό τους όρους του άρθρου 126 του Ν. 4548/2018 και τα ειδικότερα οριζόμενα στην παρούσα.

Σε περίπτωση μη επίτευξης της απαιτούμενης από τον Νόμο και το Καταστατικό απαρτίας, οι Μέτοχοι καλούνται σε **Επαναληπτική Ειδική Συνέλευση**,η οποία θα πραγματοποιηθείτην **16η Ιουνίου 2023**, **ημέρα Παρασκευή και ώρα 11.00 π.μ.**, με το ίδιο ως άνω θέμα Ημερήσιας Διάταξης και με τον ίδιο τρόπο, δηλαδή σε πραγματικό χρόνο με τηλεδιάσκεψη και με χρήση ηλεκτρονικών μέσων καθώς και με τη δυνατότητα συμμετοχής μέσω επιστολικής ψήφου.

### Α. ΔΙΚΑΙΩΜΑ ΣΥΜΜΕΤΟΧΗΣ ΚΑΙ ΨΗΦΟΥ ΣΤΗΝ ΕΙΔΙΚΗ ΣΥΝΕΛΕΥΣΗ

Με την επιφύλαξη του τελευταίου εδαφίου της παρ. 1 του άρθρου 36 του Καταστατικού της Εταιρείας, στην Ειδική Συνέλευση δικαιούται να συμμετέχει και να ψηφίζει κάθε νομικό ή φυσικό πρόσωπο που έχει τη μετοχική ιδιότητα κατά την έναρξη της πέμπτης (5ης) ημέρας πριν από την ημέρα της αρχικής συνεδρίασης της Ειδικής Συνέλευσης της 9ης Ιουνίου 2023 δηλαδή κατά την έναρξη της **4ης Ιουνίου 2023** (**ημερομηνία καταγραφής**). Η ως άνω ημερομηνία καταγραφής **ισχύει και στην περίπτωση εξ αναβολής ή Επαναληπτικής συνεδρίασης**.

Έναντι της Εταιρείας θεωρείται Μέτοχος όποιος εμφανίζεται κατά την ημερομηνία καταγραφής ως εγγεγραμμένος στα αρχεία του Συστήματος Άυλων Τίτλων (Σ.Α.Τ.) της ανώνυμης εταιρείας «Ελληνικό Κεντρικό Αποθετήριο Τίτλων A.E.» (ΕΛ.Κ.Α.Τ.) ή ο ταυτοποιούμενος ως τέτοιος βάσει της σχετικής ημερομηνίας μέσω εγγεγραμμένων ή άλλων διαμεσολαβητών τηρουμένων των διατάξεων της νομοθεσίας (Ν. 4548/2018, Ν. 4569/2019, Ν. 4706/2020, του Κανονισμού (ΕΕ) 2018/1212 ως και του Κανονισμού Λειτουργίας του Ελληνικού Κεντρικού Αποθετηρίου Τίτλων (ΦΕΚ Β/1007/16.3.2021).

Η απόδειξη της μετοχικής ιδιότητας γίνεται με κάθε νόμιμο μέσο και πάντως βάσει ενημέρωσης που λαμβάνει η Εταιρεία από την ΕΛ.Κ.Α.Τ. μέχρι και πριν την έναρξη διεξαγωγής της Ειδικής Συνέλευσης ή μέσω των συμμετεχόντων και εγγεγραμμένων διαμεσολαβητών στο Κεντρικό Αποθετήριο Τίτλων σε περίπτωση τήρησης των μετοχών σε συλλογικό λογαριασμό. Μέτοχος μπορεί να συμμετάσχει στην Ειδική Συνέλευση βάσει επιβεβαιώσεων ή ειδοποιήσεων των άρθρων 5 και 6 του Κανονισμού (ΕΕ) 2018/1212 που παρέχονται από τον διαμεσολαβητή εκτός αν η Συνέλευση αρνηθεί τη συμμετοχή αυτή για σπουδαίο λόγο που δικαιολογεί την άρνησή της τηρουμένων των κείμενων διατάξεων (άρθρο 19 παρ. 1 Ν. 4569/2018, άρθρο 124 παρ. 5 Ν. 4548/2018). Κάθε μετοχή παρέχει δικαίωμα μίας ψήφου.

Η άσκηση των δικαιωμάτων συμμετοχής και ψήφου δεν προϋποθέτει τη δέσμευση των μετοχών του δικαιούχου, ούτε την τήρηση άλλης ανάλογης διαδικασίας η οποία περιορίζει την δυνατότητα πώλησης και μεταβίβασης αυτών κατά το χρονικό διάστημα που μεσολαβεί ανάμεσα στην ημερομηνία καταγραφής και την ημερομηνία συνεδρίασης της Ειδικής Συνέλευσης.

### Β. ΣΥΜΜΕΤΟΧΗ ΚΑΙ ΑΣΚΗΣΗ ΔΙΚΑΙΩΜΑΤΟΣ ΨΗΦΟΥ ΕΞ ΑΠΟΣΤΑΣΕΩΣ

### ΣΕ ΠΡΑΓΜΑΤΙΚΟ ΧΡΟΝΟ ΜΕΣΩ ΤΗΛΕΔΙΑΣΚΕΨΗΣ

Προκειμένου οι Μέτοχοι να συμμετάσχουν και να ψηφίσουν στην Ειδική Συνέλευση της 9ης Ιουνίου 2023 ή την τυχόν επαναληπτική της, που θα πραγματοποιηθούν από απόσταση σε πραγματικό χρόνο μέσω τηλεδιάσκεψης χωρίς τη φυσική παρουσία τους, **απαιτείται η δημιουργία και χρήση ηλεκτρονικού λογαριασμού του Μετόχου ή του τυχόν αντιπροσώπου του στην ηλεκτρονική πλατφόρμα** που έχει αναπτυχθεί από τον Όμιλο Ελληνικά Χρηματιστήρια - Χρηματιστήριο Αθηνών Α.Ε. για την παροχή υπηρεσιών διεξαγωγής Γενικών Συνελεύσεων από απόσταση σε πραγματικό χρόνο μέσω τηλεδιάσκεψης σε εκδότριες εταιρείες στην ιστοσελίδα <https://axia.athexgroup.gr>.

Επισημαίνεται ότι δεν θα επιτραπεί η είσοδος στο χώρο της Συνέλευσης σε Μετόχους, δημοσιογράφους και εν γένει σε κάθε τρίτο, πλην των Μελών του Διοικητικού Συμβουλίου, της Γραμματέως, του εποπτεύοντος την Εταιρεία Υπουργού ή του εξουσιοδοτημένου εγγράφως αντιπροσώπου του και των προσώπων που θα είναι επιφορτισμένα με τη διεξαγωγή της εν λόγω Συνέλευσης.

H διαδικτυακή πλατφόρμα παρέχεται από την ΕΛ.Κ.Α.Τ., ενώ για την τηλεδιάσκεψη χρησιμοποιείται η υπηρεσία ZOOM Meetings από την εταιρεία Zoom Video Communications, Inc.

Για την πρόσβαση στην ηλεκτρονική πλατφόρμα απαιτείται υπολογιστής ή κινητό τηλέφωνο τύπου smartphone ή tablet, με εγκατεστημένη εφαρμογή περιήγησης στο διαδίκτυο (browser) και δυνατότητα πρόσβασης στο διαδίκτυο (internet).

Για τη δημιουργία του λογαριασμού του Μετόχου ή του αντιπροσώπου του στην άνω ηλεκτρονική πλατφόρμα **απαιτείται η έγκυρη διεύθυνση ηλεκτρονικού ταχυδρομείου (email) και το κινητό τηλέφωνο** του Μετόχου ή του τυχόν αντιπροσώπου του.

Σε περίπτωση που κατά την είσοδο στην ηλεκτρονική πλατφόρμα **τα άνω στοιχεία που εισάγει ο Μέτοχος δεν ταυτίζονται με τα στοιχεία που έχουν καταχωρηθεί στο Σύστημα Άυλων Τίτλων** και έχουν γνωστοποιηθεί στην Εταιρεία από το «Ελληνικό Κεντρικό Αποθετήριο Τίτλων Α.Ε.» ή μέσω διαμεσολαβητών, στο πλαίσιο των υπηρεσιών διευκόλυνσης ελέγχου ταυτοποίησης των Mετόχων σε Γενικές Συνελεύσεις από απόσταση που παρέχει προς τις εκδότριες ανώνυμες εταιρείες σύμφωνα με το Μέρος 3 της υπ’ αριθμ. 8 απόφασης του Δ.Σ. της Ελληνικό Κεντρικό Αποθετήριο Τίτλων Α.Ε. «Τεχνικοί όροι και διαδικασίες παροχής της Υπηρεσίας Μητρώου, Εταιρικών & Άλλων Συναφών Πράξεων» καθώς και του εντύπου «Όροι και προϋποθέσεις εξ αποστάσεως Ειδικής Συνέλευσης των Μετόχων», **θα πρέπει ο Μέτοχος να προβεί σε ενημέρωση ή και επικαιροποίηση των άνω στοιχείων του προκειμένου να δημιουργήσει τον λογαριασμό**.

Προς το σκοπό αυτό και για την αποφυγή δυσλειτουργιών **παρακαλούνται οι Μέτοχοι να απευθυνθούν στον Συμμετέχοντα του Λογαριασμού Αξιογράφων στο Σ.Α.Τ. ή άλλο διαμεσολαβητή που ενεργεί ως θεματοφύλακας του Μετόχου,** μέσω του οποίου τηρούνται οι μετοχές τους, προκειμένου να γνωστοποιήσουν ή/και επικαιροποιήσουν την έγκυρη διεύθυνση ηλεκτρονικού ταχυδρομείου (email) και τον αριθμό του κινητού τηλεφώνου τους για την ταυτοποίηση τους.

Οι Μέτοχοι μπορούν να επικοινωνούν για τυχόν ερωτήσεις και πληροφορίες με την Υπηρεσία Εξυπηρέτησης Μετόχων και Εταιρικών Ανακοινώσεων της Εταιρείας μέσω email στην ηλεκτρονική διεύθυνση eydap-met@eydap.gr ή τηλεφωνικά στον αριθμό (+30) 210 21 44 479 (κατά τις εργάσιμες ημέρες και ώρες).

Επίσης, από τη δημοσίευση της παρούσης και μέχρι τη λήξη της συνεδρίασης της Ειδικής Συνέλευσης θα παρέχονται πληροφορίες σε θέματα υποστήριξης στους Μετόχους και τους αντιπροσώπους τους στον αριθμό (+30) 210 33 66 576 ή μέσω ηλεκτρονικού ταχυδρομείου στη διεύθυνση athexagmteam@athexgroup.gr.

Κατά την ημερομηνία της Ειδικής Συνέλευσης οι Μέτοχοι προκειμένου να συμμετάσχουν στις εργασίες της θα πρέπει να συνδεθούν εγκαίρως μέσω της Διαδικτυακής Πλατφόρμας, τουλάχιστον δεκαπέντε λεπτά (15΄) πριν από την ώρα έναρξης της Ειδικής Συνέλευσης που αναφέρεται στην παρούσα Πρόσκληση και να δηλώσουν τον αριθμό των δικαιωμάτων ψήφου με τα οποία θα συμμετάσχουν στην Ειδική Συνέλευση και θα ψηφίσουν και, αν επιθυμούν να τον τροποποιήσουν (προς το μικρότερο).

Οι Μέτοχοι που θα συμμετάσχουν στην Ειδική Συνέλευση μέσω τηλεδιάσκεψης σε πραγματικό χρόνο, λαμβάνονται υπόψη για το σχηματισμό της απαρτίας και της πλειοψηφίας και θα μπορούν να ασκούν αποτελεσματικά τα δικαιώματά τους κατά τη διάρκεια της Ειδικής Συνέλευσης.

Οι Μέτοχοι που έχουν συνδεθεί με επιτυχία στη διαδικτυακή πλατφόρμα, θα μπορούν να συμμετάσχουν στην Ειδική Συνέλευση μέσω τηλεδιάσκεψης σε πραγματικό χρόνο μέσω συνδέσμου (link), που θα τους αποσταλεί μέσω ηλεκτρονικού ταχυδρομείου (email).

 Ενεργοποιώντας την εφαρμογή τηλεδιάσκεψης ZOOM μέσω του συνδέσμου (link) κατά τη έναρξη της Ειδικής Συνέλευσης οι Μέτοχοι θα μπορούν να:

**α.** παρακολουθούν με ηλεκτρονικά ή οπτικοακουστικά μέσα τη διεξαγωγή της Ειδικής Συνέλευσης,

**β.** λαμβάνουν το λόγο και να απευθύνονται στην Ειδική Συνέλευση προφορικά κατά τη διάρκεια της Ειδικής Συνέλευσης,

ενώ ταυτόχρονα μέσω της διαδικτυακής πλατφόρμας θα μπορούν να:

**γ.** ψηφίζουν σε πραγματικό χρόνο κατά την διάρκεια της Ειδικής Συνέλευσης επί του θέματος της Ημερήσιας Διάταξης και να

**δ.** λαμβάνουν ενημέρωση για την καταγραφή της ψήφου τους.

### Γ. ΔΙΑΔΙΚΑΣΙΑ ΓΙΑ ΤΗΝ ΕΞ ΑΠΟΣΤΑΣΕΩΣ ΣΥΜΜΕΤΟΧΗ ΣΤΗΝ ΨΗΦΟΦΟΡΙΑ

### ΠΟΥ ΔΙΕΞΑΓΕΤΑΙ ΠΡΙΝ ΑΠΟ ΤΗΝ ΕΙΔΙΚΗ ΣΥΝΕΛΕΥΣΗ

### (ΕΠΙΣΤΟΛΙΚΗ ΨΗΦΟΣ)

**Ι.** Παρέχεται στους Μετόχους η δυνατότητα να συμμετάσχουν οι ίδιοι ή οι αντιπρόσωποί τους από απόσταση **στην ψηφοφορία** επί του θέματος της Ειδικής Συνέλευσης (ή της τυχόν επαναληπτικής) που θα διεξαχθεί **πριν** από την Ειδική Συνέλευση, υπό τους όρους του άρθρου 126 του Ν. 4548/2018 και τα αναφερόμενα κατωτέρω.

Μέτοχοι που επιθυμούν να συμμετάσχουν από απόσταση στην ψηφοφορία επί του θέματος της Ημερήσιας Διάταξης που θα διεξαχθεί **πριν** από την Ειδική Συνέλευση, μπορούν να κάνουν χρήση των παρακάτω δυνατοτήτων:

**α.** είτε να ασκήσουν το δικαίωμα της ψήφου πριν από την Ειδική Συνέλευση **μέσω της διαδικτυακής πλατφόρμας** <https://axia.athexgroup.gr> στην οποία θα έχουν προηγουμένως δημιουργήσει λογαριασμό και θα έχουν εγγραφεί επιτυχώς κατά τα άνω υπό Β αναφερόμενα, το αργότερο έως είκοσι τέσσερις (24) ώρες πριν από τη συνεδρίαση της Ειδικής Συνέλευσης **(δηλαδή το αργότερο μέχρι τις 8.6.2023 και ώρα 11.00 π.μ.)**.

**β.** είτε να **συμπληρώσουν και να αποστείλουν** στην Υπηρεσία Εξυπηρέτησης Μετόχων και Εταιρικών Ανακοινώσεων, στη διεύθυνση:Ωρωπού 156, Γαλάτσι, Τ.Κ. 111 46, το **«Έντυπο Επιστολικής Ψήφου»** το οποίο έχει αναρτηθεί στην ηλεκτρονική διεύθυνση [www.eydap.gr](http://www.eydap.gr) τουλάχιστον είκοσι τέσσερις (24) ώρες πριν από τη συνεδρίαση της Ειδικής Συνέλευσης **(δηλαδή το αργότερο μέχρι τις 8.6.2023 και ώρα 11.00 π.μ.)**.

Το «Έντυπο Επιστολικής Ψήφου» θα πρέπει να έχει υπογραφεί από τον Μέτοχο (ή τον αντιπρόσωπό του) και να έχει θεωρηθεί για το γνήσιο της υπογραφής. Εναλλακτικά το συμπληρωμένο «Έντυπο Επιστολικής Ψήφου» δύναται να υπογράφεται από τον Μέτοχο (ή τον αντιπρόσωπό του) ψηφιακά με χρήση εγκεκριμένης ψηφιακής υπογραφής (qualified certificate) και στη συνέχεια να αποστέλλεται μέσω ηλεκτρονικού ταχυδρομείου στην ηλεκτρονική διεύθυνση: eydap-met@eydap.gr τουλάχιστον είκοσι τέσσερις (24) ώρες πριν από τη συνεδρίαση της Ειδικής Συνέλευσης **(δηλαδή το αργότερο μέχρι τις 8.6.2023 και ώρα 11.00 π.μ.)**.

**γ.** είτε να συμμετάσχουν βάσει επιβεβαιώσεων ή ειδοποιήσεων των άρθρων 5 και 6 του Κανονισμού (ΕΕ) 2018/1212 που παρέχονται από διαμεσολαβητές.

Μέτοχοι που ψηφίζουν κατά τα ανωτέρω πριν από την Ειδική Συνέλευση υπολογίζονται για το σχηματισμό της απαρτίας και πλειοψηφίας, **μόνο εφόσον οι σχετικές ψήφοι έχουν παραληφθεί από την Εταιρεία το αργότερο μέχρι τις 8.6.2023 και ώρα 11.00 π.μ.**

**ΙΙ.** Επισημαίνεται ότι οι Μέτοχοι που επιθυμούν να ορίσουν αντιπροσώπους για να συμμετάσχουν από απόσταση στην ψηφοφορία επί του θέματος της Ειδικής Συνέλευσης που θα διεξαχθεί **πριν** από την Ειδική Συνέλευση, θα μπορούν να διορίζουν **έναν (1) αντιπρόσωπο**, ο διορισμός του οποίου πρέπει να γίνει **τουλάχιστον σαράντα οκτώ (48) ώρες πριν από τη συνεδρίαση της Ειδικής Συνέλευσης (δηλαδή το αργότερο μέχρι τις 7.6.2023 και ώρα 11.00 π.μ.)**, όπως ειδικότερα αναφέρεται κατωτέρω υπό Δ.

Μετά την προθεσμία αυτή δεν θα είναι δυνατή η συμμετοχή **μέσω αντιπροσώπου** στην ψηφοφορία που θα διεξαχθεί **πριν από την Ειδική Συνέλευση.**

**ΙΙΙ.** Σε περίπτωση μη επίτευξης της απαιτούμενης σύμφωνα με τον Νόμο και το Καταστατικό απαρτίας για την λήψη αποφάσεων στο θέμα της ημερήσιας διάταξης κατά την ημερομηνία της 9ης Ιουνίου 2023, το δικαίωμα εξ αποστάσεως ψηφοδοσίας με επιστολική ψήφο **πρέπει να ασκηθεί εκ νέου για την Επαναληπτική Ειδική Συνέλευση που θα συνέλθει την 16η Ιουνίου 2023 και ώρα 11.00 π.μ.**, σε ψηφοφορία που θα διεξαχθεί πριν την Επαναληπτική Ειδική Συνέλευση, με τους ακόλουθους τρόπους:

**α.** είτε, ασκώντας εκ νέου το δικαίωμα ψήφου πριν από την Επαναληπτική Ειδική Συνέλευση μέσω της ηλεκτρονικής πλατφόρμας <https://axia.athexgroup.gr> στην οποία θα έχουν προηγουμένως δημιουργήσει λογαριασμό και θα έχουν εγγραφεί επιτυχώς κατά τα άνω υπό Β αναφερόμενα, το αργότερο έως είκοσι τέσσερις (24) ώρες πριν από τη συνεδρίαση της Επαναληπτικής Ειδικής Συνέλευσης **(δηλαδή το αργότερο μέχρι την 15.6.2023 και ώρα 11.00 π.μ.)**.

**β.** είτε συμπληρώνοντας και αποστέλλοντας στην ΥπηρεσίαΕξυπηρέτησης Μετόχων και Εταιρικών Ανακοινώσεων στη διεύθυνση:Ωρωπού 156, Γαλάτσι, Τ.Κ. 111 46, νέο «Έντυπο Επιστολικής Ψήφου» που θα διατίθεται από την Εταιρεία σε περίπτωση που δεν θα έχει ληφθεί απόφαση στην αρχική συνεδρίαση της Ειδικής Συνέλευσης της 9ης Ιουνίου 2023, συμπληρωμένο, υπογεγραμμένο και θεωρημένο για το γνήσιο της υπογραφής από τον Μέτοχο (ή τον αντιπρόσωπό του), είτε ψηφιακά υπογεγραμμένο από τον Μέτοχο (ή τον αντιπρόσωπό του) με χρήση εγκεκριμένης ψηφιακής υπογραφής (qualified certificate), το οποίο στη συνέχεια θα αποστέλλεται μέσω ηλεκτρονικού ταχυδρομείου στην ηλεκτρονική διεύθυνση: eydap-met@eydap.gr τουλάχιστον είκοσι τέσσερις (24) ώρες πριν από τη συνεδρίαση της Επαναληπτικής Ειδικής Συνέλευσης **(δηλαδή το αργότερο μέχρι την 15.6.2023 και ώρα 11.00 π.μ.)**.

**γ.** είτε να συμμετάσχουν βάσει επιβεβαιώσεων ή ειδοποιήσεων των άρθρων 5 και 6 του Κανονισμού (ΕΕ) 2018/1212 που παρέχονται από διαμεσολαβητές.

Μέτοχοι που ψηφίζουν κατά τα ανωτέρω πριν από την Επαναληπτική Ειδική Συνέλευση υπολογίζονται για το σχηματισμό της απαρτίας και πλειοψηφίας, **μόνο εφόσον οι σχετικές ψήφοι έχουν παραληφθεί από την Εταιρεία το αργότερο μέχρι την 15.6.2023 και ώρα 11.00 π.μ.**

**IV.** Για την τυχόν Επαναληπτική Ειδική Συνέλευση της 16ης Ιουνίου 2023, οι Μέτοχοι που δεν είχαν ορίσει αντιπρόσωπο κατά την αρχική Ειδική Συνέλευση ή οι Μέτοχοι που επιθυμούν να αντικαταστήσουν τον αντιπρόσωπο που είχαν ορίσει, για να συμμετάσχουν από απόσταση στην ψηφοφορία που θα διεξαχθεί πριν από την Ειδική Συνέλευση, **θα μπορούν να διορίζουν έναν (1) αντιπρόσωπο τουλάχιστον σαράντα οκτώ (48) ώρες πριν από τη συνεδρίαση της Επαναληπτικής Ειδικής Συνέλευσης (δηλαδή το αργότερο μέχρι τις 14.6.2023 και ώρα 11.00 π.μ.)**,όπως ειδικότερα αναφέρεται κατωτέρω υπό Δ.

Μετά την ημερομηνία αυτή δεν θα είναι δυνατή η συμμετοχή **μέσω αντιπροσώπου** στην ψηφοφορία που θα διεξαχθεί **πριν από την Επαναληπτική Ειδική Συνέλευση**.

Οι Μέτοχοι μπορούν να επικοινωνούν για τυχόν ερωτήσεις και πληροφορίες με την Υπηρεσία Εξυπηρέτησης Μετόχων και Εταιρικών Ανακοινώσεων της Εταιρείας μέσω email στην ηλεκτρονική διεύθυνση eydap-met@eydap.gr ή τηλεφωνικά στον αριθμό (+30) 210 21 44 479 (κατά τις εργάσιμες ημέρες και ώρες).

Επίσης οι Μέτοχοι καλούνται να μεριμνούν για την επιβεβαίωση της επιτυχούς αποστολής του «Εντύπου Επιστολικής Ψήφου» και της παραλαβής του από την Εταιρεία και μπορούν για το σκοπό αυτό να καλούν στο τηλέφωνο: (+30) 210 21 44 479 (Υπηρεσία Εξυπηρέτησης Μετόχων και Εταιρικών Ανακοινώσεων).

### Δ. ΔΙΑΔΙΚΑΣΙΑ ΣΥΜΜΕΤΟΧΗΣ ΚΑΙ ΨΗΦΟΥ ΜΕΣΩ ΑΝΤΙΠΡΟΣΩΠΟΥ

Ο Μέτοχος συμμετέχει στην Ειδική Συνέλευση και ψηφίζει είτε αυτοπροσώπως είτε μέσω αντιπροσώπου. Νομικά πρόσωπα μετέχουν στην Ειδική Συνέλευση δια των εκπροσώπων τους. Κάθε Μέτοχος μπορεί να διορίζει μέχρι τρεις (3) αντιπροσώπους. **Ειδικώς για την συνεδρίαση της 9ης Ιουνίου 2023 καθώς και τυχόν επαναληπτικής**, **ο Μέτοχος μπορεί να διορίζει έναν (1) αντιπρόσωπο** όπως ειδικότερα αναφέρεται κατωτέρω.

Ο Μέτοχος μπορεί να διορίσει αντιπρόσωπο για μία ή περισσότερες Ειδικές Συνελεύσεις λάβουν χώρα εντός ορισμένου χρόνου. Ο αντιπρόσωπος ψηφίζει σύμφωνα με τις οδηγίες του Μετόχου, εφόσον υφίστανται, και υποχρεούται να αρχειοθετεί τις οδηγίες ψήφου για τουλάχιστον ένα (1) έτος από την ημερομηνία της Συνέλευσης ή σε περίπτωση αναβολής αυτής, από την ημερομηνία της τελευταίας Επαναληπτικής Συνέλευσης στην οποία έκανε χρήση του πληρεξουσίου. Η μη συμμόρφωση του αντιπροσώπου με τις οδηγίες που έχει λάβει δεν επηρεάζει το κύρος της απόφασης της Ειδικής Συνέλευσης, ακόμη και αν η ψήφος του αντιπροσώπου ήταν αποφασιστική για την επίτευξη της πλειοψηφίας. Ως προς το διορισμό και την ανάκληση ή αντικατάσταση του αντιπροσώπου και τις υποχρεώσεις του αντιπροσώπου του Μετόχου, ισχύουν οι διατάξεις του άρθρου 128 παρ. 4 και 5 του Ν. 4548/2018.

Ωστόσο, αν ο Μέτοχος κατέχει μετοχές της Εταιρείας, οι οποίες εμφανίζονται σε περισσότερους του ενός λογαριασμούς αξιών, ο περιορισμός αυτός δεν εμποδίζει τον εν λόγω Μέτοχο να ορίζει διαφορετικούς αντιπροσώπους για τις μετοχές που εμφανίζονται στον κάθε λογαριασμό αξιών σε σχέση με την Ειδική Συνέλευση. Αντιπρόσωπος που ενεργεί για περισσότερους Μετόχους μπορεί να ψηφίζει διαφορετικά για κάθε Μέτοχο.

Ο αντιπρόσωπος Μετόχου υποχρεούται να γνωστοποιεί στην Εταιρεία πριν από την έναρξη της συνεδρίασης της Ειδικής Συνέλευσης, κάθε συγκεκριμένο γεγονός το οποίο μπορεί να είναι χρήσιμο στους Μετόχους για την αξιολόγηση του κινδύνου να εξυπηρετήσει ο αντιπρόσωπος άλλα συμφέροντα πλην των συμφερόντων του Μετόχου. Κατά την έννοια της παρούσας παραγράφου μπορεί να προκύπτει σύγκρουση συμφερόντων ιδίως όταν ο αντιπρόσωπος:

**α.** Είναι Μέτοχος που ασκεί τον έλεγχο της Εταιρείας ή άλλο νομικό πρόσωπο ή οντότητα η οποία ελέγχεται από το Μέτοχο αυτόν.

**β.** Είναι Μέλος του Διοικητικού Συμβουλίου ή εν γένει της Διοίκησης της Εταιρείας ή Μετόχου που ασκεί τον έλεγχο της Εταιρείας ή άλλου νομικού προσώπου ή οντότητας που ελέγχεται από Μέτοχο ο οποίος ασκεί τον έλεγχο της Εταιρείας.

**γ.** Είναι υπάλληλος ή ελεγκτής της Εταιρείας ή Μετόχου που ασκεί τον έλεγχο της Εταιρείας ή άλλου νομικού προσώπου ή οντότητας που ελέγχεται από Μέτοχο ο οποίος ασκεί τον έλεγχο της Εταιρείας.

**δ.** Είναι σύζυγος ή συγγενής πρώτου βαθμού με ένα από τα φυσικά πρόσωπα των περιπτώσεων α έως γ.

Ο διορισμός και η ανάκληση ή αντικατάσταση του αντιπροσώπου γίνεται εγγράφως ή με ηλεκτρονικά μέσα και κοινοποιείται στην Εταιρεία **σαράντα οκτώ (48) τουλάχιστον ώρες** πριν από τη συνεδρίαση της Ειδικής Συνέλευσης, σύμφωνα με τη διάταξη της παραγράφου 4 του άρθρου 128 του Ν.4548/2018.

**Ειδικώς για τη συμμετοχή του Μετόχου μέσω αντιπροσώπου στην Ειδική Συνέλευση της 9ης Ιουνίου 2023 (ή την τυχόν Επαναληπτική της)**, είτε από απόσταση σε πραγματικό χρόνο μέσω τηλεδιάσκεψης, είτε στην ψηφοφορία επί του θέματος της Ημερήσιας Διάταξης που θα διεξαχθεί πριν από την Ειδική Συνέλευση, ο Μέτοχος ή ο Συμμετέχων του Λογαριασμού Αξιογράφων στο Σ.Α.Τ. ή άλλος διαμεσολαβητής που ενεργεί ως θεματοφύλακας του Μετόχου μπορεί να διορίζει **έναν (1) αντιπρόσωπο**, ο διορισμός του οποίου απαιτείται να γίνει **τουλάχιστον σαράντα οκτώ (48) ώρες** πριν από τη συνεδρίαση της Ειδικής Συνέλευσης, δηλαδή το αργότερο μέχρι τις **7.6.2023 και ώρα 11.00 π.μ.**

Για το σκοπό αυτό διατίθενται από την Εταιρεία τα ακόλουθα έντυπα:

**(α)** **Έντυπο διορισμού αντιπροσώπου για τη συμμετοχή** στην Ειδική Συνέλευση της 9ης Ιουνίου 2023 από απόσταση σε πραγματικό χρόνο μέσω τηλεδιάσκεψης.

**(β)** **Έντυπο διορισμού αντιπροσώπου για την ψηφοφορία** επί του θέματος της Ειδικής Συνέλευσης της 9ης Ιουνίου 2023 που θα διεξαχθεί **πριν την Ειδική Συνέλευση**.

Τα εν λόγω έντυπα διατίθενται σε ηλεκτρονική μορφή στην ιστοσελίδα της Εταιρείας [www.eydap.gr](http://www.eydap.gr) στην ενότητα «Σχέσεις με Επενδυτές» και σε έντυπη μορφή στην Υπηρεσία Εξυπηρέτησης Μετόχων και Εταιρικών Ανακοινώσεων (Ωρωπού 156, Γαλάτσι).

Στο έντυπο διορισμού αντιπροσώπου ο Μέτοχος υποχρεούται να συμπληρώνει το ονοματεπώνυμο, τη διεύθυνση κατοικίας, τον Αριθμό Δελτίου Αστυνομικής Ταυτότητας ή Διαβατηρίου, τη διεύθυνση ηλεκτρονικού ταχυδρομείου (email) και τον αριθμό κινητού τηλεφώνου του αντιπροσώπου. Με την παραλαβή των άνω στοιχείων από την Εταιρεία και με βάση τη διεύθυνση ηλεκτρονικού ταχυδρομείου (email) και το κινητό τηλέφωνο του αντιπροσώπου όπως έχει δηλωθεί στο έντυπο διορισμού, δημιουργείται από την Εταιρεία λογαριασμός του αντιπροσώπου στην ηλεκτρονική πλατφόρμα ψηφοφορίας και κατόπιν ο αντιπρόσωπος ειδοποιείται μέσω ηλεκτρονικού ταχυδρομείου ώστε να προβεί στην ενεργοποίηση του λογαριασμού του για να μπορεί να ασκήσει τα δικαιώματα του Μετόχου.

Τα έντυπα αυτά, συμπληρωμένα και υπογεγραμμένα από τον Μέτοχο (ή τον εκπρόσωπο του Μετόχου σε περίπτωση νομικού προσώπου) με θεωρημένο το γνήσιο της υπογραφής, κατατίθενται ή αποστέλλονται μέσω ταχυδρομείου ή υπηρεσίας ταχυμεταφορών στην Υπηρεσία Εξυπηρέτησης Μετόχων και Εταιρικών Ανακοινώσεων, Ωρωπού 156, Γαλάτσι, Τ.Κ. 111 46. Εναλλακτικά, τα εν λόγω έντυπα δύνανται να υπογράφονται ψηφιακά με εγκεκριμένη ηλεκτρονική υπογραφή (qualified certificate) και εν συνεχεία να αποστέλλονται με email στην ηλεκτρονική διεύθυνση eydap-met@eydap.gr.

Τα έντυπα πρέπει να υποβάλλονται στην Εταιρεία με έναν από τους παραπάνω τρόπους το αργότερο 48 ώρες πριν την Ειδική Συνέλευση, **δηλαδή το αργότερο έως τις 7.6.2023 και ώρα 11.00 π.μ.**

Οι Μέτοχοι καλούνται να μεριμνούν για την επιβεβαίωση της επιτυχούς αποστολής του εντύπου διορισμού αντιπροσώπου και της παραλαβής του από την Εταιρεία και μπορούν για το σκοπό αυτό να καλούν στο τηλέφωνο: (+30) 210 21 44 479 (Υπηρεσία Εξυπηρέτησης Μετόχων και Εταιρικών Ανακοινώσεων).

### Ε. ΔΙΚΑΙΩΜΑΤΑ ΜΕΙΟΨΗΦΙΑΣ

1. Μέτοχοι που εκπροσωπούν το ένα εικοστό (1/20) του καταβεβλημένου κεφαλαίου έχουν το δικαίωμα να υποβάλουν σχέδιο απόφασης για το θέμα της Ημερήσιας Διάταξης της Ειδικής Συνέλευσης. Η σχετική αίτηση πρέπει να περιέλθει στο Διοικητικό Συμβούλιο επτά (7) τουλάχιστον ημέρες πριν από την ημερομηνία της Ειδικής Συνέλευσης **(δηλαδή το αργότερο μέχρι την 2α.6.2023 και ώρα 11.00 π.μ.)**, τα σχέδια δε αποφάσεων τίθενται στη διάθεση των Μετόχων, έξι (6) τουλάχιστον ημέρες πριν από την ημερομηνία της Ειδικής Συνέλευσης.

**2.** Με αίτηση Μετόχου ή Μετόχων που εκπροσωπούν το ένα εικοστό (1/20) του καταβεβλημένου μετοχικού κεφαλαίου, ο Πρόεδρος της Συνέλευσης υποχρεούται να αναβάλει μια μόνο φορά τη λήψη απόφασης επί του θέματος της Ημερήσιας Διάταξης της Ειδικής Συνέλευσης, ορίζοντας ημέρα συνέχισης της συνεδρίασης αυτή που ορίζεται στην αίτηση των Μετόχων, η οποία όμως δεν μπορεί να απέχει περισσότερο από είκοσι (20) ημέρες από την ημερομηνία αναβολής. Η μετά από αναβολή Συνέλευση αποτελεί συνέχιση της προηγούμενης και δεν απαιτείται η επανάληψη των διατυπώσεων δημοσίευσης της Πρόσκλησης των Μετόχων. Στη Συνέλευση αυτή μπορούν να μετέχουν και νέοι Μέτοχοι τηρουμένων των σχετικών διατυπώσεων συμμετοχής.

Σε όλες τις περιπτώσεις οι αιτούντες Μέτοχοι οφείλουν να αποδεικνύουν τη μετοχική τους ιδιότητα και τον αριθμό των μετοχών που κατέχουν κατά την άσκηση του σχετικού δικαιώματος με κάθε νόμιμο μέσο.

Σημειώνεται ότι οι διατάξεις των παραγράφων 2, 6 και 7 του άρθρου 141 του Ν. 4548/2018 περί ασκήσεως των δικαιωμάτων των Μετόχων που προβλέπονται σε αυτές, δεν έχουν εν προκειμένω πεδίο εφαρμογής λόγω του ειδικού χαρακτήρα της Συνέλευσης και της αποκλειστικότητας του θέματος της Ημερήσιας Διάταξης.

### ΣΤ. ΕΡΩΤΗΣΕΙΣ ΜΕΤΟΧΩΝ

Οι Μέτοχοι ή οι αντιπρόσωποί τους που θα συμμετάσχουν στην τηλεδιάσκεψη της Ειδικής Συνέλευσης σύμφωνα με τα ανωτέρω αναφερόμενα υπό Β θα μπορούν να υποβάλλουν ερωτήσεις κατά τη διάρκεια της Συνέλευσης αναφορικά με το θέμα της Ημερήσιας Διάταξης.

Σε κάθε περίπτωση, για τη βέλτιστη προετοιμασία της Συνέλευσης, παρέχεται η δυνατότητα στους Μετόχους να αποστείλουν εκ των προτέρων, εγγράφως τις ερωτήσεις τους στην Υπηρεσία Εξυπηρέτησης Μετόχων και Εταιρικών Ανακοινώσεων της Εταιρείας μέσω email στην ηλεκτρονική διεύθυνση eydap-met@eydap.gr το αργότερο έως την **8η Ιουνίου 2023 και ώρα 11.00 π.μ.**

### Ζ. ΔΙΑΘΕΣΙΜΑ ΕΓΓΡΑΦΑ ΚΑΙ ΠΛΗΡΟΦΟΡΙΕΣ

Οι πληροφορίες και τα σχετικά έγγραφα του άρθρου 123 παρ. 3 και 4 του Ν.4548/2018 και όλα τα αναφερόμενα στην παρούσα Πρόσκληση έντυπα διατίθενται σε ηλεκτρονική μορφή στην ιστοσελίδα της Εταιρείας [www.eydap.gr](http://www.eydap.gr) στην ενότητα «Σχέσεις με Επενδυτές» και σε έντυπη μορφή στην Υπηρεσία Εξυπηρέτησης Μετόχων και Εταιρικών Ανακοινώσεων (Ωρωπού 156, Γαλάτσι).

Για οποιαδήποτε πληροφορία οι Μέτοχοι μπορούν να επικοινωνούν με την Υπηρεσία Εξυπηρέτησης Μετόχων και Εταιρικών Ανακοινώσεων της Εταιρείας μέσω email στην ηλεκτρονική διεύθυνση eydap-met@eydap.gr ή τηλεφωνικά στον αριθμό (+30) 210 21 44 479 (υπεύθυνος κ. Χρήστος Αντερριώτης).

Η Εταιρεία καλεί τους Μετόχους να παρακολουθούν τον ιστότοπό της για τυχόν μεταγενέστερες ανακοινώσεις αναφορικά με την επικείμενη Ειδική Συνέλευση.

**Γαλάτσι, 9 Μαΐου 2023**

**Το Διοικητικό Συμβούλιο**